stanford-oval/wikipedia huggingface dataset:
Särkijärvi (Hämeenlinna, Vitsiälä)

| Särkijärvi |
| --- | --- |
Valtiot:  Suomi
Maakunnat:  Kanta-Häme
Kunnat:  Hämeenlinna
Koordinaatit:  61°10′59″N, 24°31′53″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Hauhon alue (35.77)
Laskujoki:  oja Rampsinojaan 
Järvinumero:  35.772.1.002
Mittaustietoja
Pinnankorkeus:  84,8 m  
Rantaviiva:  0,459 km  
Pinta-ala:  0,949 ha  
Saaria:  ei saaria 
 fiSärkijärvi 
Särkijärvi  on Kanta-Hämeessä Hämeenlinnassa  sijaitseva järvi.
Maantietoa

Järven pinta-ala on 0,9 hehtaaria ja se on 200 metriä pitkä ja 50 metriä leveä. Järvellä ei ole kartan mukaan saaria. Sen rantaviivan pituus on 450 metriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Hauhon alueella (35.77), jonka Hauhonselän alueeseen (35.772) se kuuluu. Järven vedenpinnan korkeus on 84,8 metriä mpy.
Litteäsillit

| Litteäsillit |
| --- | --- |
 Ilisha megaloptera
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Sillikalat Clupeiformes
Alalahko::  Clupeoidei
Heimo::  Litteäsillit Pristigasteridae  Bleeker, 1872
Katso myös
   Litteäsillit Wikispeciesissä   Litteäsillit Commonsissa 
Infobox OKNimi-testi OK: 
Litteäsillit (Pristigasteridae) on sillikalojen lahkoon kuuluva kalaheimo. Heimoon kuuluu FishBasen mukaan 9 sukua ja 38 lajia. Litteäsillit elävät meri-, murto- ja makeassa vedessä.
Alaheimot ja suvut

Alaheimo Pelloninae
Chirocentrodon
Ilisha
Neoopisthopterus
Pellona
Pliosteostoma
Alaheimo Pristigasterinae
Odontognathus
Opisthopterus
Pristigaster
Raconda
Synapsi

Synapsi eli hermoliitos on kahden hermosolun liitospinta, jonka kautta hermoimpulssi siirtyy tai jää siirtymättä hermosolusta toiseen. Hermosolusta lähtee viejähaarakkeita, aksoneja, jotka nimensä mukaan vievät hermoimpulssia eteenpäin. Viejähaarake haaroittuu päästään useaksi hermoliitospäätteeksi ja päät muodostavat joko hermoliitoksen hermosolujen tuojahaarakkeiden eli dendriittien kanssa tai hermo-lihasliitoksen, joka on muutoin hermoliitoksen kaltainen järjestelmä, mutta jossa tiedon vastaanottajana toimii lihas.
Hermoimpulssin kulku

Kun keskushermostosta lähtee käsky esimerkiksi lihaksille, tieto välittyy hermosolujen välityksellä. Peräkkäisten hermosolujen määrä riippuu kohteesta. Käsky välittyy hermosolusta toiseen hermoliitosten kautta. Virittäytynyt hermosolu vapauttaa viejähaarakkeensa hermoliitospäätteestä hermoliitosrakoon välittäjäaineita, joita on varastoitu valmiiksi välittäjäainerakkuloihin. Siitä onko tarkoituksena kiihdyttää vai estää toimintaa riippuu, mitä välittäjäainetta vapautuu hermoliitosrakoon. Vastaanottavan hermosolun tuojahaarakkeen vastaanottajat tunnistavat välittäjäaineet, jotka sitoutuvat vastaanottajiin ja aiheuttavat vasteen. Vastaanottajat välittävät tiedon solun sisään, minkä seurauksena ionikanavien toiminta muuttuu siten, että solukalvon lepojännite muuttuu. Solukalvon jännite on negatiivinen, mutta jos hermoliitos kiihdyttää hermoimpulssia, jännite purkautuu. Tällöin kalvojännite on hetken positiivinen, ja vastaanottavassa hermosolussa syntyy toimintajännite, joka ajaa tietoa edelleen eteenpäin. Estävä hermosolu aiheuttaa jännitteen kasvun, joka aiheuttaa ionikanavien välityksellä kalvojännitteen hetkellisen muuttumisen entistä negatiivisemmaksi, ja estää tiedon edelleen siirron tai rentouttaa lihaksen.
Aiheesta muualla

Wikimedia Commonsissa on kuvia tai muita tiedostoja aiheesta .
A presynaptinen ja B postsynaptinen hermosolu.
1. mitokondrio
2. välittäjäainerakkula
3. autoreseptori
4. synapsirako
5. postsynaptinen reseptori
6. kalsiumkanava
7. välittäjäaineen eksosytoosi
8. välittäjäaineen palautevaikutus
Litteävita

| Litteävita |
| --- | --- |

Uhanalaisuusluokitus
 Puutteellisesti tunnettu  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Alismatales
Heimo::  Vitakasvit Potamogetonaceae
Suku::  Vidat Potamogeton
Laji::  compressus
Kaksiosainen nimi
 Potamogeton compressus  L. 
Katso myös
   Litteävita Wikispeciesissä   Litteävita Commonsissa 
Infobox OKNimi-testi OK: 
Litteävita (Potamogeton compressus) on vitakasvien (Potamogetonaceae) heimoon, vitojen (Potamogeton) sukuun kuuluva kasvilaji. Se on monivuotinen vesikasvi, joka kasvaa koko ajan täysin vedenpinnan alapuolella. Koko kasvi on yleensä ruskehtavanvihreänvärinen tai hieman punertava. Litteävita on erotettavissa hyvin muista vitalajeista suhteellisen leveiden lehtiensä sekä litistyneen ja siipipalteisen vartensa perusteella. Litteävita muistuttaa suippuvitaa (Potamogeton acutifolius), mutta lajit eroavat toisistaan varren siipipalteisuudessa, lehtisuonituksessa ja kukintotähkän pituudessa.
Litteävidan varret ovat noin metrinpituisia, 5 mm leveitä, siipipalteisia sekä selvästi litistyneitä. Litteävidalla ei ole kelluslehtiä, vaan sen kaikki lehdet ovat kapeita uposlehtiä. Lehdet ovat korkeintaan 20 cm pitkiä, 5 mm leveitä, sileitä ja teräväkärkisiä. Lehdissä on viisi pääsuonta ja niiden lisäksi pienempiä suonia. Lehtien tyvillä ei ole missään vaiheessa lehtituppia, mutta siellä on kielekekorvakkeet, jotka tosin kuihtuvat aikaisin. Litteävidan kukinto on reilun senttimetrin pituinen tiiviskukkainen tähkä, joka on noin 10 cm pitkän varren päässä. Hedelmät ovat köliselkäisiä sekä lyhytotaisia.
Litteävita kasvaa melko syvällä runsasravinteisissa järvissä ja joissa. Suomessa litteävitaa on tavattu sieltä täältä eri puolilta maata.
Aiheesta muualla

Laji.fi: Litteävita (Potamogeton compressus)
Lalagobatrachia

| Lalagobatrachia |
| --- | --- |
 Kolmikärkikonna (Megophrys nasuta)
 Myöhäisjurakausi–nykyaika (holoseeni) Kimmeridge-vaihe–Holoseeni  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Sammakkoeläimet Amphibia
Lahko::  Sammakot Anura
Kladi::  Lalagobatrachia  Frost et al., 2006
Synonyymit
 Bombinanura Ford & Cannatella, 1993  Discoglossanura Ford & Cannatella, 1993 
Infobox OKNimi-testi OK: 
Lalagobatrachia on sammakoiden kladi, joka sisältää kaikki nykyiset sammakot amfiseelisiä (Amphicoela) lukuun ottamatta. Toisin kuin amfiseeliset, ne kommunikoivat ääntelemällä, ja useimmilla lajeilla on äänirakko.
Luokittelu

Lalagobatrachian luokittelu:
Kladi: Lalagobatrachia
Kladi: Costata
Heimo: Levykielisammakot (Alytidae)
Heimo: Kellosammakot (Bombinatoridae)
Kladi: Pipanura
Kladi: Acosmanura
Kladi: Anomoseeliset (Anomocoela)
Kladi: Neobatrachia
Kladi: Xenoanura
Heimo: Kielettömät sammakot (Pipidae)
Heimo: Nenäkonnat (Rhinophrynidae)
Sonic Generations

| Sonic Generations |
| --- | --- |
 PlayStation 3 version kansi.
Kehittäjä:  Sonic Team Dimps (3DS)
Julkaisija:  Sega
Jakelija:  Steam, Humble Store, Nintendo eShop, Microsoft Store, PlayStation Now ja PlayStation Store
Ohjaaja:  Hiroshi Miyamoto ja Tetsu Katano
Tuottaja:  Takashi Iizuka
Käsikirjoittaja:  Sega
Säveltäjä:  Jun Senoue
Pelisarja:  Sonic the Hedgehog
Pelimoottori:  Hedgehog Engine
Julkaistu:  PlayStation 3 ja Xbox 360  1. marraskuuta 2011  4. marraskuuta 2011  1. joulukuuta 2011  PC 4. marraskuuta 2011 (Steam) 25. marraskuuta 2011 (Vähittäistuotteena) Nintendo 3DS 22. marraskuuta 2011 25. marraskuuta 2011  1. joulukuuta 2011
Lajityyppi:  Tasohyppely
Pelimuoto:  Yksinpeli
Ikäluokitus:  ACB: G CERO: A ESRB: E  Virheellinen ESRB-arvo PEGI: 3Virheellinen PEGI-arvo
Alusta:  Xbox 360, PlayStation 3, Windows, Nintendo 3DS
Jakelumuoto:  Optinen levy, digitaalinen jakelu ja digitaalinen lataus
Lisää peliartikkeleitaVideopelien teemasivulla
Infobox OK : 
Sonic Generations on tasohyppelypeli Sonic the Hedgehog -pelisarjassa. Se on Segan maskotin Sonic the Hedgehogin 20-vuotistaipaleen juhlistava peli. Peli yhdistelee klassista kaksiulotteista sekä nykyaikaista, 3D-tasohyppelyä. Peli sijoittuu Sonic-pelisarjan alueille ja sisältää paljon viittauksia edellisiin osiin. Japanissa peli julkaistiin Xbox 360- ja PlayStation 3 -alustoille nimellä White Time and Space (白の時空 Shiro no Jikuu) sekä Nintendo 3DS:lle nimellä Blue Adventure (青の冒険 Ao no Bouken). Peliä ei julkaistu Wii-konsolille, koska konsolissa ei ollut teräväpiirtotekniikkaa, joka olisi suunniteltu laitettavaksi peliin.
Peli julkaistiin marraskuussa 2011 konsolialustoille ja PC:lle sekä Nintendo 3DS julkaisu tapahtuu kuukauden lopussa. PC-versiota on saatavana Steam-palvelussa ja vähittäismyymälöissä Euroopassa ja Australiassa. Japanissa peli saa julkaisunsa Joulukuun puolella. Pelistä julkaistaan myös ennakkotilattava keräilijäversiot PlayStation 3:lle ja Xbox 360:lle. Isompi sisältää mm. DVD:n Sonicista (History of Sonic: Birth of an Icon), CD:n joka sisältää musiikkia eri peleistä, kirjasen (20 Years of Sonic Art), hahmot klassisesta ja nykyaikaisesta Sonicista samalla jalustalla, numeroidun 500 kappaleen painoserän sormuksen ja koodin Casino Night Zone (DLC) latausta varten. Limited Edition tulee sisältämään vain pelin ja Casino Nightin latauskoodin.
Juoni

Pelin alussa Sonic juhlii ystäviensä kanssa syntypäiviään, kunnes tuntematon ja arvoituksellinen vihollinen, Time Eater ilmestyy ja luo lukuisia aika-aukkoja, joihin Sonicin ystävät imeytyvät. Sonic itse ei pysty pysäyttämään oliota ja löytää itsensä valkoisesta tyhjiöstä. Pelin aikana Sonic yhdistää voimansa menneisyyden minänsä kanssa pelastaakseen ystävänsä, sekä korjatakseen ajanvirran.
Pelaaminen

Peli sisältää kaksi erilaista pelityyliä. Klassinen, joka muistuttaa paljon vanhoja 2D-pelejä pelattavuudeltaan, ja nykyaikainen, joka on tullut tutuksi muun muassa Sonic Unleashed- ja Sonic Colours -peleistä. Kenttiä löytyy rivissä valkoisesta keskusmaailmasta, josta löytyy myös galleria, kauppa sekä portit tehtäviin ja pomotaisteluihin. Ensimmäisellä pelikerralla kun läpäiset tietyn tason kummatkin kaksi esitystä, saat yhden Sonicin ystävistä takaisin eloon. Pomotaistelusta saat yhden Kaaos Smaragdin kerrallaan konsoli versioissa.
Klassinen Sonic pelaa vanhan 2D-kaavan mukaan. Kuten vanhoissa peleissä, peliympäristö on vapaa sekä vaihtoehtoisia reittejä täynnä. Sonicin liikerepertuaariin kuuluvat Spin Jump, Spin Attack ja Spin Dash. Sonic on pelissä mykkä, koska pelintekijät haluavat viedä klassisen Sonicin mahdollisimman lähelle vuoden 1991 Sonicia. Pelissä klassinen Tails kuitenkin puhuu. Ainoastaan klassisen Sonicin kentistä löytyy näyttöjä, joista saa kymmenen sormusta, nopeustossut, kuolemattomuuden tai lisäelämän.
Nykyaikainen Sonic pelaa 2D ja 3D pelimuotoja yhdistellen, eli välillä kamera on sivussa ja välillä takana. Pelityyli on nopeampaa ja suoraviivaisempaa. Nykyaikaisen Sonicin kykyihin kuuluvat Spin Jump, Homing Attack, "Boost", seinähyppely, "Quick Step" (sivullesyöksähdys), liukuminen pienistä koloista, "Stomp" sekä railaaminen ja "driftaaminen". Light Dash-liike löytyy myös muutamista kentistä. Boost-mittaria täydentävät sormukset, tuhotut viholliset, driftaus ja temppujen tekeminen ilmalentojen aikana. nykyaikaisen Sonicin kentistä voi löytää hiukan isomman sormuksen joka antaa kymmenen sormusta ja lisäelämäikonin.
Tasoihin on piilotettuna punaisia sormuksia, jotka esiintyivät myös Sonic Colours-pelissä. Pelissä on myös vaihtelevia pomotaisteluita jotka nekin sijoittuvat edellisten pelien tapahtumiin. Läpäisemällä kolme tasoa, saat avatuksi lisätehtäviä, joissa joudut esim. kisaamaan yhden Sonicin ystävän kanssa tai käyttämällä heitä läpäistäksesi tietyn tason. Pelissä on myös kerättävää materiaalia, kuten välikohtauksia, musiikkia, konseptikuvia ja patsaita hahmoista. Läpäisemällä kaikki pelin tasot ja pomotaistelut läpi on mahdollista pelata Super Sonicilla sekä klassisella että nykyaikaisella Sonicilla normaaleissa tasoissa.
Pelissä on kauppa josta voit ostaa lisäominaisuuksia pelattaville hahmoille, esimerkiksi suojakilpiä.
Super Sonic-kyky täytyy kuitenkin asettaa käytettäväksi kyvyksi. Erilaisia kykysettejä on kummallekin Soncille 5, kykypisteitä on 100, joiden perusteella kykyjä voidaan valita käyttöön. Klassiselle Sonicille voi asettaa kyvyiksi vaikka "elementtisuojan", niin kutsutun "Insta Shieldin" tai Homing Attackin, ja nykyaikaiselle Sonicille esimerkiksi Boost Gauge Rebooterin tai Endless Boostin.
Pelaaminen > Pelin tasot

Pelissä nähdään edellisistä osista tuttuja tasoja, jotka ovat ulkoasustaan huolimatta lähes täysin uusia. Teräväpiirtokonsolien ja käsikonsolin (Nintendo 3DS) tasolistat ovat erilaisia. Nintendo 3DS versiossa on myös erikoistasoja (Special Stage), joilta pelaaja pääsee keräämään Kaaossmaragdit.
| --- | --- |
 PS3- ja Xbox 360 -versiot Green Hill - Sonic the Hedgehog  Chemical Plant - Sonic the Hedgehog 2  Stardust Speedway, Pomotaistelu (Metal Sonic) - Sonic the Hedgehog CD  Sky Sanctuary - Sonic & Knuckles  Death Egg, Pomotaistelu (Death Egg Robot) - Sonic the Hedgehog 2  Speed Highway - Sonic Adventure  City Escape - Sonic Adventure 2  Final Rush, Pomotaistelu (Shadow the Hedgehog) - Sonic Adventure 2  Seaside Hill - Sonic Heroes  Station Square, Pomotaistelu (Perfect Chaos) - Sonic Adventure  Crisis City + Pomotaistelu (Silver the Hedgehog) - Sonic the Hedgehog  Rooftop Run - Sonic Unleashed  Planet Wisp - Sonic Colours  Eggmanland, Pomotaistelu (Egg Dragoon) - Sonic Unleashed  Center of Time, Pomotaistelu (Time Eater) - Sonic Generations + Casino Night Zone - Sonic the Hedgehog 2 (ladattavaa lisäsisältöä) :  Nintendo 3DS -versio Green Hill Zone - Sonic the Hedgehog  Casino Night Zone - Sonic the Hedgehog 2  Pomotaistelu; Metal Sonic (Casino Night Zone - Sonic the Hedgehog 2)  Launch Base Zone, pomotaistelu (Big Arm) - Sonic the Hedgehog 3  Mushroom Hill Zone - Sonic & Knuckles  Emerald Coast - Sonic Adventure  Radical Highway - Sonic Adventure 2  Pomotaistelu; Shadow the Hedgehog - Sonic Adventure 2  Pomotaistelu; Biolizard - Sonic Adventure 2  Water Palace - Sonic Rush   Tropical Resort - Sonic Colours  Pomotaistelu; Egg Emperor - Sonic Heroes  Pomotaistelu; Time Eater - Sonic Generations
Musiikki

Pelin musiikkia on julkaistu erikseen albumilla Sonic Generations Original Soundtrack: Blue Blur. Albumi on julkaistu 2012. Siihen kuuluu kolme CD-levyä.
Vastaanotto

Peli sai paljolti positiivista palautetta. Metacritic-sivustolla pelin piste määrä on PlayStation 3:lla 76, Xbox 360:lla 78, ja PC:llä 82 sekä Nintendo 3DS käsikonsoliversiolla 69. GameTrailers antoi pisteytykseksi 8.1 ja kutsui sitä ”parhaaksi Sonic-peliksi yli vuosikymmeneen”. IGN antoi pistemääräksi 8.5 kymmenestä ja palkitsi sen "Editor's Choice" ansioituksella pelattavuuden ja kenttäsuunnittelun myötä, mutta kritisoi sen satunnaisista ohjattavuuden ongelmista ja rajoitetuista pomotaisteluista. 1UP.com antoi pelille "B" merkinnän, ylistäen monipuolisuudesta, hauskoista pelattavista tasoista ja mielenkiintoisista sijoittumispaikoista, mutta kritisoi puolestaan joitakin kiskoilla käydyistä osioista ja satunnaisista sekä turhautuvista kohdista. Famitsu-lehti antoi pistemääräksi 35/40 pitäen sen nopeudessa riippuvasta pelattavuudesta ja kerättävästä materiaalista, mutta huomautti, että "pelaajalta vaaditaan hiukan kykyjä pelatakseen sillä tavalla, millä sitä on tarkoitettu." Game Informerin toimittaja Tim Turi oli skeptisempi peliä kohtaan, kertoen tasoista "vain muistuttaen sarjan pudonnen kauas sen alkuperäisestä muodosta."
Suomessa Sonic Generations sai myös positiivisia arvosteluita. Pelaaja antoi lehtensä Marraskuun numerossa pelille 9/10. Suomen Gamereactor antoi pelille 7/10 kritisoiden nykyaikaisen pelattavuuden siirtymisen 3D-osiosta 2D:een tai toisin päin olevan kömpelöitä, mutta kertoi "kahden Sonicin välillä vaihteleminen tekevän kokemuksesta monipuolisen ja peli tuntuu tuoreelta, vaikkei Sonic Team ole aina tiennyt, mitä tehdä klassisella siilillä". Livegamers antoi pelin pisteytykseksi 85, palkiten klassisen Sonicin pelattavuudesta, sivutehtävistä ja pomotaisteluista mutta kritisoivat ääninäyttelyä ja suoranaisesti nykyaikaisen Sonicin pelattavuutta ohjattavuuden ja kameraongelmien takia.
Lisätietoa aiheesta

Pelin kotisivu (Arkistoitu – Internet Archive) (englanniksi)
Sonic Retro (englanniksi)
SEGA.com (Arkistoitu – Internet Archive) (englanniksi)
Sonic the Hedgehog -pelisarja
| --- | --- |
Tasohyppelyt:  Sonic the Hedgehog |  Sonic the Hedgehog 2 |   Sonic CD | Sonic the Hedgehog 3 |  Sonic & Knuckles |  Sonic Adventure | Sonic Adventure 2 |  Sonic Heroes | Sonic the Hedgehog (2006) |  Sonic Unleashed | Sonic the Hedgehog 4: Episode I | Sonic Colours | Sonic Generations | Sonic the Hedgehog 4: Episode II | Sonic Lost World | Sonic Boom: Rise of Lyric | Sonic Mania | Sonic Forces | Sonic Frontiers | Sonic Superstars
Käsikonsolipelit:  Sonic the Hedgehog | Sonic the Hedgehog 2 | Sonic Chaos | Sonic the Hedgehog: Triple Trouble | Sonic Blast | Sonic Pocket Adventure | Sonic Advance | Sonic Advance 2 | Sonic Advance 3 | Sonic Rush | Sonic Rush Adventure | Sonic Colours  | Sonic Generations | Sonic Lost World | Sonic Boom: Shattered Crystal | Sonic Boom: Fire & Ice
Ajopelit:  Sonic Drift | Sonic Drift Racing | Sonic R | Sonic Riders | Sonic Riders: Zero Gravity | Sonic & Sega All-Stars Racing | Sonic Free Riders | Sonic & All-Stars Racing Transformed | Team Sonic Racing
Spinoff-pelit:  Sonic Spinball | Dr. Robotnik’s Mean Bean Machine | Knuckles’ Chaotix | Tails’ Skypatrol | Tails Adventure | Sonic Labyrinth | Sonic 3D: Flickies’ Island | Sonic Shuffle | Sonic Pinball Party | Sonic Battle | Shadow the Hedgehog | Sonic Jump | Sonic Rivals | Sonic and the Secret Rings | Mario & Sonic at the Olympic Games | Sonic Rivals 2 | Sonic Chronicles: The Dark Brotherhood | Sonic and the Black Knight | Mario & Sonic at the Olympic Winter Games | Mario & Sonic at the London 2012 Olympic Games | Sonic Dash | Mario & Sonic at the Sochi 2014 Olympic Winter Games | Sonic Runners | Sonic Jump Fever | Mario & Sonic at the Rio 2016 Olympic Games | Sonic Dash 2: Sonic Boom | Mario & Sonic at the Tokyo 2020 Olympic Games
Kolikkopelit:  SegaSonic the Hedgehog | Sonic the Fighters
Uudelleenjulkaisut:  Sonic Jam | Sonic Mega Collection | Sonic Gems Collection | Sega Mega Drive Collection | Sega Mega Drive Ultimate Collection | Sonic Classic Collection | Sega Mega Drive Classics Collection | Sonic Origins
Julkaisemattomat pelit:  Sonic Crackers | Sonic X-treme
Muut pelit:  Ristar | Super Smash Bros. Brawl | Super Smash Bros. for Nintendo 3DS & Wii U | Super Smash Bros. Ultimate
Televisio -ja elokuvat:  Adventures of Sonic the Hedgehog | Sonic SatAM | Sonic the Hedgehog: The Movie | Sonic Underground | Sonic X | Sonic Boom | Sonic the Movie | Sonic the Movie 2 | Sonic Prime | Knuckles | Sonic the Hedgehog 3
Katso myös:  Sega | Sonic Team | Luettelo pelisarjan peleistä | Luettelo pelisarjan hahmoista
Laskiaisrieha

Laskiaisrieha on helsinkiläinen opiskelijoiden ulkourheilutapahtuma. Se järjestetään vuosittain laskiaistiistaina Helsingin Kaivopuistossa Ullanlinnanmäellä.[lähde? ] 
Riehan pääjärjestäjä on Aalto-yliopiston Vapaateekkarit-yhdistys, ja jatkoina toimii Teekkarijaoston Gravitaatio-bileet Helsingin yökerhoissa.
Osa riehaa on Akateeminen mäenlaskukilpailu, jossa joukkueet kisaavat Laskiaisen huikeimman mäenlaskuvälineen tittelistä. Rinteessä on nähty junia, autoja, hävittäjiä, tankkeja sekä Lohikäärmeen kuolema.
Vuonna 2014 tapahtuma järjestettiin leudosta talvesta huolimatta. Ullanlinnanmäelle kuljetettiin suuret määrät lunta, jotta pulkalla laskeminen onnistuisi.
Aiheesta muualla

Laskiaisriehan kotisivut
Gravitaatio-bileet
Littoisten kirkko

| Littoisten kirkko |
| --- | --- |

Sijainti:  Tammikallio E, Littoinen, Lieto
Seurakunta:  Liedon seurakunta
Rakentamisvuosi:  1890
Materiaali:  hirsi
Istumapaikkoja:  200
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Littoisten kirkko on Liedon kunnan alueella Littoisissa sijaitseva luterilainen kirkko, joka on valmistunut noin vuonna 1890. Kirkko on entinen Littoisten verkatehtaan työntekijöiden kirjastorakennus, joka on muutettu kirkkokäyttöön vuonna 1910. Liedon seurakunnan omistuksessa Littoisten kirkko on ollut vuodesta 1983.
Littoisten monitoimitalo

Liittoisten monitoimitalo on vuonna 1985 rakennettu urheiluhalli Kaarinassa. Ura-Basket pelaa kotiottelunsa hallissa. Hallissa pelataan futsalia, lentopalloa, koripalloa ja sulkapalloa.
Suomen Partiomuseo

| Suomen Partiomuseo |
| --- | --- |
 Partiomuseo ja -kauppa Läntisellä Pitkälläkadulla Turussa.
Tyyppi:  erikoismuseo
Sijainti:  Turku, Suomi
Perustettu:  21. helmikuuta 1962
Kotisivut:  http://partiomuseo.fi
Koordinaatit:  
 fiSuomen Partiomuseo 
   
Suomen Partiomuseo (ruots. Finlands Scoutmuseum) on Turussa sijaitseva valtakunnallinen partioliikkeen historiaa ja toimintaa esittelevä museo. Se on omien sanojensa mukaan ainoa lapsi- ja nuorisotyön historiaan ja kultturiperintöön keskittynyt museo Suomessa.
Museo toimii täysin vapaaehtoisvoimin. Se harjoittaa yhteistoimintaa muun muassa Turun museokeskuksen ja Metropolia-ammattikorkeakoulun kanssa.
Historia

Suomen Partiomuseo perustettiin 21. helmikuuta 1962 partiojohtaja Rafael Helangon ehdotuksesta. Museo toimi aluksi Turussa Vähä-Heikkilän kartanon kellarituvassa. Museota hoiti Turun Pyhän Yrjänän Kilta ja ensimmäisenä museonhoitajana toimi Ilmari Rinne. Toukokuussa 1979 museolle perustettiin kannatusyhdistys Partiomuseoyhdistys – Scoutmuseiförening ry, ja vuonna 1980 museo siirtyi laajempiin tiloihin Pyhän Katariinan kirkon kirkkoaukion laidalla sijaitsevan Kuikkulan talon yhteyteen.
Vuodesta 1996 lähtien Suomen Partiomuseo toimi entisessä Barkerin kutomotehtaan johtajan asuinrakennuksessa. Kiinteistön omistussuhteiden muututtua museo päätti vuonna 2005 muuttaa Turun Partiokeskuksen yhteyteen osoitteeseen Läntinen Pitkäkatu 13.
Kokoelmat

Museon kokoelmat koostuvat partiotoimintaan liittyvästä esineistöstä sekä kuva- ja asiakirja-aineistosta. Kokoelmiin kuuluu kymmeniätuhansia yksittäisiä esineitä, tuhansia partioaiheisia valokuvia ja partiomerkkejä sekä muun muassa lähes kaikki Suomessa sadan vuoden aikana ilmestyneet partiolehdet.
Aiheesta muualla

Suomen Partiomuseon kotisivu
Lappi, Ilkka: Yli sata vuotta partiohistoriaa – Suomen Partiomuseo pyörii vapaaehtoisvoimin Kaupunkimedia Aamuset.  29.6.2019. Arkistoitu 17.8.2019.
Lalande 21185

| Lalande 21185 |
| --- | --- |
HD-designaatio:  HD 95735
Muut designaatiot:  BD +36 2147, G 119-052, PLX 2576, GJ 411, LHS 37, MCC 594, SAO 62377, LTT 12960, LFT 756, HIP 5403
Fyysiset ominaisuudet
Näennäinen kirkkaus:  7,47 mv
Absoluuttinen kirkkaus:  10,46 Mv
Valovoima:  0,0016 aurinkoa
Spektriluokka:  M2.1 Vne
Väri-indeksi:  B-V 1,51  U-B 1,13
Lämpötila:  3 400 K
Massa:  0,46 M☉
Säde:  0,46 R☉
Muuttujatyyppi:  flaretähti
Pyörimisnopeus:  ?
Metallipitoisuus:  63 % Aur
Ikä:  5–10  miljardia v
Astrometriset ominaisuudet
Tähdistö:  Ursa Major
Rektaskensio (J2000):  11h 03m 20.2s
Deklinaatio (J2000):  +35° 58' 11"
Etäisyys:  8,30±0,01 valovuotta eli   2,54±0,01 parsekia 
Parallaksi:  393,42 ±0,70 mas
Säteisnopeus:  -84,8 km/s
Ominaisliike:  RA:-580,20  dekl:-4767,09 mas/v
 Näkyy leveysasteiden 90° N  ja 55° S välillä. 
Lalande 21185 on punainen kääpiö ja kuudenneksi lähin tähtijärjestelmä 8,21 valovuoden päässä Maasta.
Tähdellä on väitetty olevan planeettoja sijaintimittausten perusteella, mutta tätä ei ole kyetty todistamaan. 
Tähti liikkuu melko nopeasti ja kuuluu Linnunradan "paksuun kiekkoon", jonka keskipaksuus on 3 500 valovuotta, ja joka ulottuu ainakin 5 000 valovuoden päähän galaksin tasosta.
Tähdeltä ovat eräät tutkijat havainneet vesimaser-emission, joka voi tulla tähteä kiertävästä planeetasta tai tähdestä.
Lalande 21185 b:ksi ristityn väitetyn planeetan etäisyys on ehkä 2,2 AU:ta, kiertoaika 5,8 V:tä, rata miltei ympyrä ja massa 9/10 Jupiterin massaa. Toinen planeetta c olisi 11 AU:n päässä keskustähdestään ja massa 1,6 Jupiterin massaa, kiertoaika 30 vuotta.